# Bachibuɣisira

bachibuɣisirili

bachinim' pubu| Yaɣ sheli | word, nominal  |
| Yu'ŋmaa | ADJ, adj.  |
| Represents | property  |
| Ŋun zaŋli tum nyɛ | Universal Dependencies  |
| Model lexeme | L685817, L52488, L1318  |
| Stack Exchange tag |   |

  From Wikidata
**E-ClassPiligu**

Di pa shɛli a na mi m-bɔri ni a buɣisi bin’ shɛli. A ni zaŋdi bachi shɛŋa ni di tooi sɔŋ a ka a tooi buɣisi a ni bɔri shɛli buɣisibu maa ka ti booni bachibuɣisira maa. **Bachibuɣisira** buɣisirila bachinamda mini bachizaana.

Bachibuɣisirili nyɛla Bachi bachi din buɣisiri daadam bee bin’ shɛli din be yɛltɔɣili ni. Dixon

(1982) wuhiya ni bachibuɣisira malila balibu din kpini bin’ bihi mini bin’ kara.

Dimbɔŋɔ wuhimi ni bini kam ka ti yi yɛn buɣisi, faashee ti zaŋ bachibuɣisira ka ŋa wuhi ti lala bini maa kama bee di biɛhigu ni nyɛ shɛli.

**Bachibuɣisira shɛhira**

Tuuli ti mali bachibuɣisira ka ŋa buɣisiri bini galisim ni nyɛ shɛli kamani: *ti’ karili, loori titali, du’ jahampiŋ, wɔb’ wubinli* etc

Ti lahi mali bachibuɣisir’ shɛŋa ka ŋa wuhiri bini pɔrilim kamani: *ba’ bila, bi’ bilifu, bi’ nyiriŋga, bi’ liɛɣu* etc.

Bachibuɣisira shɛŋa lahi beni n-wuhiri bini dubu ni be shɛm kamani: *ti’ waɣinli, paɣ’ jia, no’ diɣili, bɔɣ’ zilinli, bɔɣ’ kpuɣili, etc.*

Shɛŋa lahi wuhiri bini ni yɛlim shɛm kamani: *pal’ yɛlinli, du’ muɣilinli, etc*.

Shɛŋa   lahi  wuhiri   bini   yuusim   kamani:   *yil’ palli,   ti’ polli,   loori kurili,   loori nyihiŋ,   neen’ chɛra,   etc*.

Bachibuɣisira shɛŋa wuhiri bini dariza kamani: *suhu viɛlli, bi’ yoli, bi’ biɛɣu, etc*.

Ti lahi mali bachibuɣisira ka ŋa wuhiri bini kama kamani: *buku sabinli, piɛ’ piɛlli, bu’ ʒee*.

Shɛŋa  ŋan  buɣisiri niŋgbuŋ biɛhigu  kamani:  *ʒi’ timsili, nim’ balli,  bin’ kpiɛŋ,  ko’ mahili,  ti’ salli,  etc*.

Bachibuɣisira shɛŋa ŋan buɣisiri daadam biɛhigu bee halli kamani: hal’ *suŋ, do’ tɔɣu, bi’ yoli, hal’ biɛɣu* etc.

## **Bachibuɣisira balibu**

Bachibuɣisira mali balibu pam. Bachibuɣisira maa mi pirimi doli ŋa tuma ni ŋa biɛhigu.

Ti  nia  kpe  nyɛla ti wuhi ŋa  balibu  maa  shɛŋa  ka  ti  nya. Olawsky boli shɛŋa bachibuɣisirimaŋa mini manshishilo bachibuɣisira.

### **Bachibuɣisirimaŋa**

Ti lahi mali bachibuɣisiri shɛŋa ka ti booni ŋa bachibuɣisirimaŋa. Lala bachibuɣisira maa

kuli nyɛla bachibuɣisira ni achiika. Ŋa tuma kuli nyɛla buɣisibu. Lala bachibuɣisira maa bemi  kamani   bachinamda  la.  ŋa malila  biɛlima  ŋa wuhiri  kalinli ka tooi dooni bachinamda nyaaŋa. Bachibuɣisirimaŋa maa shɛhira n-nyɛ:

[8.1]     viɛlli, viɛla      suŋ,suma         polli, pola        karili, kara       saɣisinli, saɣisima

|  |  |  |  |  |
| --- | --- | --- | --- | --- |
| muni, muna | jia, jihi | kɔɣu, kɔri | yɛlinli, yɛlima | wɔɣinli, wɔɣila. |
| mɔɣu, mɔri | bila, bihi | titali, titaŋa | palli, pala | muɣiliŋga, muɣilinsi |
| liɛɣu,liɛri | kurili, kura | kurili,kura | kurigu,kura | gbariŋ,gbarima |

Bachinamdimaŋa maa doonila bachinamda nyaaŋa yɛltɔɣa ni. Lala bachinamda ŋɔ zaɣ’ yini kam yi dɔni miri bachinamdili, lala bachinamdili maa bahirila di kalinli biɛlinli maa. Jilikpeeni n-kpalimda kamani shɛhira ŋan doli ŋɔ na ni wuhi shɛm.

[1.2]     a.         ba’ ʒee             ba’ ʒɛhi

|  |  |  |
| --- | --- | --- |
| b. | su’ jia | su’ jihi |
| c. | liiga piɛlli | liiga piɛla |

### **Manshishiilo bachibuɣisira**

Lala bachibuɣisira dii pala bachibuɣisira. Ŋa ŋmanila bachiniŋdipahira mini bachinamda.

Ŋa dii bi za dede n-ti bachipubu shɛli. Ti yi lahi lihi ŋa dooshee yɛltɔɣa, ŋa dooshee bahi be  ŋa  ko  ka  che  bachibuɣisirimaŋa  maa. pubu.  Shɛhira ŋan do tiŋli ŋɔ  doonila bachinamda tooni. Lala bachibuɣisira maa ka biɛlin’ shɛŋa ŋan wuhiri ni ŋa nyɛla zaɣ’ bɔbigu bee zaɣ’ yini. Kpe baa mini buŋa maa n-niŋdi zaɣ’ bɔbigu.

|  |  |  |
| --- | --- | --- |
| [8.3] | *barina* baa | *barina* bahi |
|  |  |  |
|  | *alaha* buŋa | *alaha* bunsi |

Bachibuɣisira maa yi tilim dɔni bachinamda maa tooni, chiriŋ ni kana yɛltɔɣa maa ni. Ti

lahi nya ka lala bachibuɣisira maa ka kalinli biɛlima la. Yɛltɔɣiŋmasɔɣu maa zaɣ’ gaŋtali

mini bɔbitali yirila bachinamdi’ shɛli bachibuɣisirili maa ni buɣisiri maa ni na.

[1.4]       \*ba’ barina

\*buŋa alaha

Lala bachinima ni tooi zani ŋa gama zuɣu kamani bachinamda la. Lala chɛmi ka shɛba bi lihi ŋa bachibuɣisira, amaa bachinamda ŋan tumdi bachibuɣisira tuma. Lihimi shɛhira ŋɔ.

[1.5]    a.  *Alaha* ka n da li.

b.   Di mali *barina*.

Manshishiilo bachibuɣisira ŋɔ shɛŋa biɛhigu be ŋa kɔ ka che zuɣusaa shɛhira ŋɔ. Lala bachibuɣisira ŋɔ dii bi dooni paani bachinamda zuɣu kamani bachibuɣisirimaŋa ni niŋdi shɛm  maa. Ŋa  kpuɣirila   biɛhigu   shee bachiniŋdili  (Olawsky (1999:18), ka lala bachibuɣisirili maa pani bachiniŋdili maa zuɣu kamani gbunni ŋɔ ni wuhi shɛm.

[1.6]          O be chirichi

Di be polipoli

\*O be viɛlli

\*O be suŋ

\*O be biɛɣu.

Amaa vihigu wuhiya ni lala bachi shɛŋa Olawsky ni wuhi maa bi tumdi bachibuɣisira tuma. Ŋa tumdila bachiniŋdipahira tuma. Ti mi yi  yɛn wuhi lala faashee ti zaŋ bachibuɣisir’ shɛŋa n-sɔŋ lala bachinima maa dooshee ka nya gbunni beni kamani ti ni niŋ shɛm (6) ni zuɣusaa ŋɔ.

**Bachinamdibuɣisira**

Bachinamda nyɛla yuya bachinima kamani ti ni wuhi shɛm maa. Amaa di ni tooi niŋ ka

bachinamdili taɣi  tuma yɛltɔɣa ni n-kpalim tumdi  bachibuɣisira tuma.  Ti  yi  nya ka bachinamda ayi pa taba zuɣu yɛltɔɣa ni ka ŋa zaa be bachinamdili yɛltɔɣiŋmasɔɣu ni, yini bahi buɣisirila yini. Dooshee bi wuhiri din buɣisiri di kpee amaa gbunni n-yɛn wuhi din buɣisiri di kpee. Chɛliya ka ti nya shɛhira ŋɔ.

[1.7]  Adam gbarigu sa goya.

**Bachibuɣisira** nyɛla bachi shɛŋa ŋan kahigiri bachinamda mini bachizaana yɛltɔɣa puuni. Di wuhiri bachinamda maa biɛhigu ni nyɛ sham yɛltɔɣa puuni.

Shɛhiranima; piɛlli, bela, titali, jia, waɣinli, viɛlli.

### Bachibuɣisira Balibu

1. Galisim bachibuɣisira: nyɛla di wuhiri bin'shɛɣu galisim ni nyɛ shɛm.

Shɛhiranima:

* O mali la pu' titali.
* Chirifo waɣ'gi pam.

2. Biɛhigu bachibuɣisira: nyɛla din wuhiri binshɛli di ni buɣisiri maa biɛhigu ni nyɛ shɛm.

Shɛhiranima

* Doo ma nyɛla do' biɛɣu.
* O kɔrigila nolo sabinli

3. Bɔhigu bachibuɣisira: di nyɛla bachi shɛli din chɛ ka yɛltɔɣili lɛbiri bɔhigu.

Shɛhiranima:

* Bɔ ka a bɔra?
* Bindiri dinnima ka bɛ lee kɔhira?

## Kundivihira